CELEX: 62012FN0042
Language: el
Date: 2012-03-26 00:00:00
Title: Υπόθεση F-42/12: Προσφυγή της 26ης Μαρτίου 2012 — ZZ κατά Επιτροπής

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/25
            
         Προσφυγή της 26ης Μαρτίου 2012 — ZZ κατά Επιτροπής
   (Υπόθεση F-42/12)
   2012/C 184/54
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ZZ (εκπρόσωποι: D. Abreu Caldas, A. Coolen, J.-N. Louis, É. Marchal και S. Orlandi, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της προτάσεως για τη μεταφορά των συνταξιοδοτικών δικαιωμάτων που αποκτήθηκαν πριν την ανάληψη υπηρεσίας στην Επιτροπή, με βάση τον υπολογισμό στο πλαίσιο του οποίου λαμβάνονται υπόψη οι νέες γενικές εκτελεστικές διατάξεις που τέθηκαν σε ισχύ μετά την αίτηση της προσφεύγουσας για τη μεταφορά των δικαιωμάτων της.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση περί απορρίψεως της από 14 Δεκεμβρίου 2011 διοικητικής ενστάσεώς της με την οποία ζητούσε την εφαρμογή των γενικών εκτελεστικών διατάξεων και των αναλογιστικών επιτοκίων που ίσχυαν κατά τον χρόνο της αιτήσεώς της για μεταφορά των συνταξιοδοτικών δικαιωμάτων της·
            
         
               —
            
            
               στο μέτρο που απαιτείται, να ακυρώσει την από 1ης Αυγούστου 2011 πρόταση του Γραφείου διαχειρίσεως και εκκαθαρίσεως των ατομικών δικαιωμάτων (PMO), με την οποία εφαρμόζονται τα ασφαλιστικά ισοδύναμα που προκύπτουν από τις νέες γενικές εκτελεστικές διατάξεις·
            
         
               —
            
            
               να καταδικάσει την Επιτροπή στα δικαστικά έξοδα.